b'\n_START_ARTICLE_\nStanko Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nTom\xc5\xa1i\xc4\x8d je osnovno \xc5\xa1olo obiskoval v rojstnem kraju, gimnazijo v Gorici (1913-1921) in Celju kjer je 1921 maturiral. Po kon\xc4\x8dani gimnaziji se je vpisal na medicinsko fakulteto v Pragi a se  februarja 1923 vrnil v Ljubljano, kjer je nadaljeval \xc5\xa1tudij medicine, konec 1924 pa prestopil na PF v Ljubljani in 1926 opravil pravnozgodovinski izpit, 1934 pravosodnega in 1935 diplomiral. Delal je na okro\xc5\xbenem sodi\xc5\xa1\xc4\x8du v Ljubljani, 1940 pa postal samostojni odvetnik. _NEWLINE_Tom\xc5\xa1i\xc4\x8d je bil \xc5\xbee kot \xc5\xa1tudent med organizatorji levi\xc4\x8darske mladine; deloval je v Akademskem agrarnem kljubu Njiva,  Dru\xc5\xa1tvu kmetskih fantov in deklet (DKFiD), urejal 1. letnik visoko\xc5\xa1olske revije Mladina (1924/1925) in glasilo DKFiD Gruda (1925-1927). Po okupaciji se je vklju\xc4\x8dil v delo OF, bil predsednik odvetni\xc5\xa1kega mati\xc4\x8dnega odbora OF ter brezpla\xc4\x8dno pravno zastopal dru\xc5\xbeine borcev NOB. V za\xc4\x8detku 1944 je od\xc5\xa1el v ilegalo, bil po izdaji ujet in zaprt v domobranski prisilni delavnici. Tik pred osvoboditvijo so ga s 25 zaporniki prepeljali na Turjak in ustrelili.'